
AMENDAMENTE
[bookmark: IntroA]Comisia pentru afaceri externe prezintă Comisiei pentru comerț internațional, care este comisie competentă, următoarele:
[bookmark: IntroB][bookmark: EndB]<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de decizie</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Începând cu anul 2011, Iordania a lansat o serie de reforme politice în vederea consolidării democrației parlamentare și a statului de drept. Au fost instituite o curte constituțională și o comisie electorală independentă, iar parlamentul iordanian a adoptat o serie de legi importante, inclusiv legea electorală și legea partidelor politice, precum și legi privind descentralizarea și municipalitățile. Au fost adoptate îmbunătățiri legislative în ceea ce privește independența sistemului judiciar și drepturile femeilor.
	(2)	Începând cu anul 2021, Iordania a lansat o serie de reforme politice în vederea consolidării democrației parlamentare și a statului de drept. Au fost instituite o curte constituțională și o comisie electorală independentă, iar parlamentul iordanian a adoptat o serie de legi importante, inclusiv legea electorală și legea partidelor politice, precum și legi privind descentralizarea și municipalitățile. Au fost adoptate îmbunătățiri legislative în ceea ce privește independența sistemului judiciar și drepturile femeilor. Misiunea europeană de observare a alegerilor din Iordania a atestat că alegerile parlamentare care au avut loc la 10 septembrie 2024 în contextul modernizării politice inițiate de Rege în 2021 au fost incluzive și bine organizate. Este esențial ca Uniunea să continue să sprijine pacea în Iordania și să facă tot ce îi stă în putință să păstreze modelul iordanian unic de reprezentare etnică și religioasă pentru a asigura o reprezentare legitimă a grupurilor respective.


</Amend>
<Amend>Amendamentul		<NumAm>2</NumAm>

<DocAmend>Propunere de decizie</DocAmend>
<Article>Considerentul 3</Article>
	

	Textul propus de Comisie
	Amendamentul

	(3)	Economia Iordaniei este afectată semnificativ de conflictele prelungite din regiune, în special din țara vecină, Siria, și cel mai recent, din Israel/Gaza și din Marea Roșie. De la începutul războiului din Siria, economia Iordaniei a fost afectată de un flux masiv de refugiați sirieni, care a sporit presiunea asupra poziției sale bugetare, a serviciilor publice și a infrastructurii. Pe lângă instabilitatea regională, provocările macroeconomice și bugetare legate de pandemia de COVID-19 din 2020/2021, evoluțiile prețurilor materiilor prime în urma invadării Ucrainei de către Rusia în 2022, expunerea ridicată la fluctuațiile comerciale și creșterea costurilor îndatorării pentru piețele emergente la nivel mondial au continuat să afecteze economia iordaniană. Prin urmare, Iordania s-a confruntat cu o contracție economică în 2020, urmată de o redresare economică lentă, întrucât șomajul a crescut semnificativ în 2020 și a rămas la un nivel ridicat și au apărut noi nevoi de finanțare fiscală și externă.
	(3)	Economia Iordaniei este afectată semnificativ de conflictele prelungite din regiune, în special din țara vecină, Siria, și cel mai recent, din Israel/Gaza și din Marea Roșie. De la începutul războiului din Siria, economia Iordaniei a fost afectată de un flux masiv de refugiați sirieni, care a sporit presiunea asupra poziției sale bugetare, a serviciilor publice și a infrastructurii. Situația actuală incertă din Siria exacerbează și mai mult instabilitatea care are deja consecințe extrem de dăunătoare pentru Iordania. Iordania găzduiește aproximativ 1,3 milioane de refugiați, fiind una dintre țările cu cel mai mare număr de refugiați pe cap de locuitor. Pe lângă instabilitatea regională, provocările macroeconomice și bugetare legate de pandemia de COVID-19 din 2020/2021, evoluțiile prețurilor materiilor prime în urma invadării Ucrainei de către Rusia în 2022, expunerea ridicată la fluctuațiile comerciale și creșterea costurilor îndatorării pentru piețele emergente la nivel mondial au continuat să afecteze economia iordaniană. Prin urmare, Iordania s-a confruntat cu o contracție economică în 2020, urmată de o redresare economică lentă, întrucât șomajul a crescut semnificativ în 2020 și a rămas la un nivel ridicat și au apărut noi nevoi de finanțare fiscală și externă. În plus, există probleme structurale importante, care împiedică creșterea economică, în special în domeniul dezvoltării sectorului privat. Provocări precum un mediu de afaceri nefavorabil și lipsa de flexibilitate a pieței forței de muncă rămân nerezolvate.


</Amend>
<Amend>Amendamentul		<NumAm>3</NumAm>

<DocAmend>Propunere de decizie</DocAmend>
<Article>Considerentul 4 a (nou)</Article>
	

	Textul propus de Comisie
	Amendamentul

	
	(4a)	Uniunea recunoaște rolul esențial al Iordaniei în promovarea stabilității regionale și în medierea conflictelor, în special în contextul intensificării tensiunilor. Asistența macrofinanciară propusă urmărește să sprijine Iordania să își mențină rolul pozitiv în regiune. În acest context, și având în vedere că Iordania este unul dintre cei mai puternici parteneri regionali ai Uniunii, este imperativ ca Serviciul European de Acțiune Externă (SEAE) și Comisia să continue să aprofundeze și să consolideze parteneriatul UE-Iordania, promovând astfel cooperarea.


</Amend>
<Amend>Amendamentul		<NumAm>4</NumAm>

<DocAmend>Propunere de decizie</DocAmend>
<Article>Considerentul 21</Article>
	

	Textul propus de Comisie
	Amendamentul

	(21)	O condiție prealabilă pentru acordarea asistenței macrofinanciare din partea Uniunii ar trebui să fie ca Iordania să respecte atât mecanisme democratice efective – inclusiv un sistem parlamentar pluripartit – cât și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice din Iordania și să promoveze reformele structurale având ca scop sprijinirea creșterii sustenabile și favorabile incluziunii, crearea de locuri de muncă și consolidarea bugetară. Atât îndeplinirea condiției prealabile, cât și realizarea obiectivelor respective ar trebui monitorizate periodic de către Comisie și SEAE.
	(21)	O condiție prealabilă pentru acordarea asistenței macrofinanciare din partea Uniunii ar trebui să fie ca Iordania să respecte atât mecanisme democratice efective – inclusiv un sistem parlamentar pluripartit – cât și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice din Iordania și să promoveze reformele structurale având ca scop sprijinirea creșterii sustenabile și favorabile incluziunii, crearea de locuri de muncă, precum și consolidarea bugetară și politicile fiscale. Atât îndeplinirea condițiilor prealabile, cât și realizarea obiectivelor respective ar trebui monitorizate periodic de către Comisie și SEAE, iar constatările ar trebui să fie ulterior comunicate Parlamentului European. Uniunea ar trebui să încurajeze eforturile Iordaniei de diversificare economică și sustenabilitate, în special în sectoare precum energia din surse regenerabile, tehnologia și serviciile digitale, pentru a reduce dependența acesteia de turism și de exporturile de produse chimice și pentru a spori reziliența pe termen lung.


</Amend>
<Amend>Amendamentul		<NumAm>5</NumAm>

<DocAmend>Propunere de decizie</DocAmend>
<Article>Considerentul 27</Article>
	

	Textul propus de Comisie
	Amendamentul

	(27)	Asistența macrofinanciară din partea Uniunii ar trebui să facă obiectul unor condiții de politică economică, ce urmează a fi stabilite într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile iordaniene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, procedura de consultare ar trebui să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței de peste 90 de milioane EUR, este adecvat să se utilizeze procedura de examinare pentru operațiunile care depășesc acest prag. Luând în considerare cuantumul asistenței macrofinanciare din partea Uniunii acordate Iordaniei, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare,
	(27)	Asistența macrofinanciară din partea Uniunii ar trebui să facă obiectul unor condiții economice clare și măsurabile, precum și al unor condiții de politici privind democrația, statul de drept și drepturile omului, care urmează a fi stabilite într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile iordaniene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, procedura de consultare ar trebui să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței de peste 90 de milioane EUR, este adecvat să se utilizeze procedura de examinare pentru operațiunile care depășesc acest prag. Luând în considerare cuantumul asistenței macrofinanciare din partea Uniunii acordate Iordaniei, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare, inclusiv criterii clare și măsurabile pentru a evalua punerea în aplicare a fiecărei tranșe.


</Amend>
<Amend>Amendamentul		<NumAm>6</NumAm>

<DocAmend>Propunere de decizie</DocAmend>
<Article>Articolul 2 – alineatul 2</Article>
	

	Textul propus de Comisie
	Amendamentul

	2.	Comisia și Serviciul European de Acțiune Externă monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii.
	2.	Comisia și Serviciul European de Acțiune Externă monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii, în cadrul unui proces transparent la care terțe părți independente pot aduce o contribuție valoroasă. Comisia și SEAE raportează, de asemenea, periodic și în scris, Parlamentului European și Consiliului cu privire la îndeplinirea condiției prealabile menționate la alineatul (1).


</Amend>
<Amend>Amendamentul		<NumAm>7</NumAm>

<DocAmend>Propunere de decizie</DocAmend>
<Article>Articolul 3 – alineatul 2</Article>
	

	Textul propus de Comisie
	Amendamentul

	2.	Condițiile menționate la alineatul (1) trebuie să vizeze, în special, sporirea eficienței, a transparenței și a responsabilității sistemelor de gestionare a finanțelor publice din Iordania, inclusiv în ceea ce privește utilizarea asistenței macrofinanciare din partea Uniunii. Progresele înregistrate cu privire la deschiderea reciprocă a piețelor, dezvoltarea unor schimburi comerciale echitabile și bazate pe norme, precum și alte priorități în contextul politicii externe a Uniunii trebuie și ele luate în considerare în mod corespunzător în momentul elaborării măsurilor de politică. Progresele înregistrate în realizarea obiectivelor respective se monitorizează periodic de către Comisie.
	2.	Condițiile menționate la alineatul (1) trebuie să vizeze, în special, sporirea eficienței, a transparenței și a responsabilității sistemelor de gestionare a finanțelor publice din Iordania, inclusiv în ceea ce privește utilizarea asistenței macrofinanciare din partea Uniunii. Printre altele, guvernul iordanian trebuie să publice rapoarte periodice și detaliate privind utilizarea fondurilor, specificând sumele alocate pentru sectoare-cheie precum asistența medicală, educația și infrastructura, și asigurând accesul public la astfel de informații. Progresele înregistrate cu privire la serviciile publice, deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii, inclusiv cele referitoare la democrație, statul de drept și drepturile omului, trebuie și ele luate în considerare în mod corespunzător în momentul elaborării măsurilor de politică. Progresele înregistrate în realizarea obiectivelor respective se monitorizează periodic de către Comisie și SEAE și se comunică Parlamentului European.


</Amend>
<Amend>Amendamentul		<NumAm>8</NumAm>
<DocAmend>Propunere de decizie</DocAmend>
<Article>Articolul 4 – alineatul 4</Article>
	

	Textul propus de Comisie
	Amendamentul

	4.	În cazul în care condițiile menționate la alineatul (3) primul paragraf nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele suspendării sau anulării.
	4.	În cazul în care condițiile menționate la alineatul (3) primul paragraf nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele suspendării sau anulării și cu privire la etapele viitoare.


</Amend>


</RepeatBlock-Amend>

<FootprintIntro>Potrivit articolului 8 din anexa I la Regulamentul de procedură, raportorul pentru aviz declară că a primit contribuții de la următoarele entități sau persoane pentru întocmirea avizului:</FootprintIntro>

